*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*60. számú előterjesztés*

Bátaszék Város Önkormányzat Képviselő-testületének 2024. március 20-án

16.00 órakor megtartandó ülésére

Döntés vadgesztenye fák ápolására forrás biztosításáról

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető **Törvényességi ellenőrzést végezte:** dr. Firle-Paksi Anna aljegyző**Pénzügyileg ellenőrizte:** Tóthné Lelkes Erika pénzügyi irodavezető**Tárgyalja:**PG Bizottság 2024.03.19. |

# *Tisztelt Képviselő-testület!*

A két évvel ezelőtt növényvédelmi beavatkozás történt a templom körüli vadgesztenyefák állapotmegóvása - a fát támadó betegséggel szemben - érdekében.

A vadgesztenye fák rovarölős injektálására árajánlat került bekérésre, mely ajánlat az előterjesztés melléklete.

Bátaszék Város Önkormányzata beszerzései lebonyolításának szabályzatáról szóló Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének 1/2017. (III. 01.) számú együttes intézkedés II. fejezet 1. pont b. bekezdése alapján nettó 500 000 forint beszerzési értékét meg nem haladó beszerzések esetén a beszerzés előzetes árajánlat nélkül történhet.

A munkálatok elvégzésére 490 880,-Ft összegű forrást szükséges biztosítani.

Az injektálásos növényvédelmi beavatkozással két évre újra megoldódna a gesztenyefák kártevők elleni védelme.

Az önkormányzat 2024. évi költségvetése általános tartalék kerete terhére javasoljuk megrendelni a munkákat.

Mindezek figyelembe vételével javasoljuk az alábbi határozati javaslatok elfogadását.

**H a t á r o z a t i j a v a s l a t :**

**Vadgesztenye fák ápolására forrás biztosítására**

Bátaszék Város Önkormányzata Képviselő-testülete

1. a templom körüli vadgesztenyefák növényvédelmi munkáinak elvégzésével a legalacsonyabb ajánlati árat tevő Schüller Ákosné e.v.-t (7171 Sióagárd, Kossuth u. 12.) bízza meg;
2. a feladat ellátásához bruttó 490 880,- Ft összeget biztosít az önkormányzat 2024. évi költségvetésének általános tartaléka terhére;
3. felhatalmazza a város polgármesterét a vállalkozási szerződés aláírására.

*Határidő:* 2024. április 30.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: Schüller Ákosné e.v.

 Bátaszéki KÖH városüz. iroda

Bátaszéki KÖH pénzügyi iroda

 irattár